Én person er nu død, efter at en maskeret mand torsdag formiddag trængte ind på Kronan Skole i den svenske by Trollhättan med et sværd.

Det forklarer informationschef Niklas Claesson på sygehuset i Trollhättan, der forklarer, at fire yderligere personer er såret.

- Der er også en afdød. Det er ikke gerningsmanden, som er afdød. Om der kommet andre patienter ind på andre sygehuse, ved jeg intet om, siger han til den svenske avis Expressen.

Ifølge nyhedsbureauet AP er det en af skolens mandlige lærere, der har mistet livet. Derudover er endnu en lærer og to elever er alvorligt såret og ved at blive opereret, skriver det lokale medie Ttela.

Den formodede gerningsmand er også selv på operationsbordet, efter at være blevet alvorligt såret af skud fra svenske betjente.

Læs også : Flere såret af mand på skole i Trollhättan

Ifølge avisen Sydsvenskan er en 11-årig og en 15-årig alvorligt såret.